Melayu:Jurnal Antarabangsa Dunia Melayu
type: channel
description: Melayu: Jurnal Antarabangsa Dunia Melayu diterbitkan dua kali setahun, iaitu pada bulan Januari dan Julai oleh Dewan Bahasa dan Pustaka. Terbitan pertama bermula pada bulan Jun 2003. Walau bagaimanapun jurnal ini pernah dihentikan penerbitannya pada 2007 hingga 2012. Jurnal ini kembali diterbitkan pada Januari 2013. Jurnal ini membicarakan isu dan pemikiran dalam pelbagai bidang dalam Dunia Melayu berdasarkan penyelidikan akademik bagi merakamkan pelbagai sudut tamadun, budaya, pemikiran, kesenian dan kearifan Melayu umumnya. Makalah dalam jurnal ini ditulis dalam bahasa Melayu (dalam kebanyakan makalah) dan dibenarkan juga dalam bahasa Inggeris.
publisher: Dewan Bahasa dan Pustaka
language: ms
publication name: Melayu:Jurnal Antarabangsa Dunia Melayu
issn: 1675-6460
items: Verifikasi Makna dalam Falsafah Za'ba
items: Za'ba dan Rahsia Ejaan Jawi
items: Hastadandasastra (Naskhah Tertua Kerajaan Sriwijaya) dan Penyejarahan Genre Campu Persuratan Melayu
items: Manifestasi Seni Abstrak Ekspresionis dalam Konteks Seni Moden Malaysia (Lewat 1950 hingga 2010)
items: Analisis Kepentingan dan Motif Tatu dalam Budaya Masyarakat Iban melalui Falsafah "Alam Takambang Jadi Guru"
items: Analisis Persepsi Pelajar Institut Pengajian Tinggi di Selatan Thailand terhadap Tulisan Jawi: Kajian Kes Pelajar Kolej Islam Syeikh Daud Al-Fathani, Yala, Thailand
items: Peranan Perkampungan Warisan Budaya Kampung Teluk Kepayang dalam Pemartabatan Budaya Melayu
items: Isu Bahasa Melayu di Johor dalam Akhbar Lembaga Malaya sebelum Perang Dunia Kedua
items: Konfrontasi Indonesia-Malaysia dan Kesannya terhadap Pelabuhan Pulau Pinang, 1963-1966
items: Kamus Dewan Perdana: Persoalan dan Penjelasan
items: Pelancongan Naratif: Kajian Potensi Cerita Rakyat sebagai Sumber Pelancongan di Perak dan Sarawak
items: Pembentukan Seni Abstrak Ekspresionis dalam Konteks Seni Moden Malaysia (1950-an-1970-an)
items: Asal Usul dan Peranan Tradisi Bertatu dalam Budaya Masyarakat Iban
items: Penjejakan Kosa Kata Melayu: Data dalam Kamus Pigafetta (1521)
items: Penggunaan Teknik Ganjaran dan Keberkesanannya bagi Menarik Minat Murid dalam Pembelajaran Bahasa Melayu semasa Pengajaran dan Pembelajaran di Rumah
items: Penerapan Pantun Kenangan Perpisahan dalam Penilaian Lisan sebagai Kesan Pembelajaran Teradun
items: Mandi Bunga: Suatu Penelitian Awal tentang Amalan dan Fungsinya dalam Masyarakat Melayu
items: Implikasi Perjanjian London 1824 terhadap Persempadanan dan Ekonomi Pulau Sebatik
items: Kamus Dewan Perdana: Tinjauan Maklumat Etimologi
items: Perau Bangkong sebagai Alat Perang Iban: Satu Analisis Material Budaya
items: Reti Bahasa dalam Pemikiran Hassan Ahmad dan Potensi Keilmuannya
items: Pembinaan Garis Panduan Muzium Patuh Syariah di Malaysia
items: Ilmu Diplomatik sebagai Pustaka Watan dalam Kesusasteraan Melayu Tradisional
items: Berkeliling Dunia dengan Kata: Iktibar daripada Kamus Bahasa Melayu Abad Ke-17
items: Falsafah Mistik Sinkretisme: Penelitian terhadap Struktur Segi Empat Pada Ilustrasi Visual dalam Manuskrip "Pelaga Lembu"
items: Perang sebagai Penyelesaian Konflik dalam Syair Perang Menteng
items: Meneroka Pandangan Dunia Masyarakat Dusun Tradisional dalam Pelestarian Alam Sekitar melalui Aktiviti Penanaman Padi
items: Rekonstruksi Fonem Konsonan Purba Rio De Panagim
items: Mochtar Lubis: Pemikir Global yang Berteraskan Kemanusiaan
items: Peranan Parang Ilang dalam Kebudayaan Material Iban di Sarawak

Verifikasi Makna dalam Falsafah Za'ba
type: item
description: Verifikasi makna merupakan prinsip utama dalam menilai kandungan sesuatu ungkapan sama ada maknanya diterima atau ditolak. Dalam falsafah Arab-Islam dan falsafah Barat, prinsip ini telah ditekuni dengan serius, khususnya sejak permulaan pusingan linguistik pada awal abad ke-20. Dalam falsafah Melayu, meskipun verifikasi makna tidak ditekuni sepertimana dalam falsafah Arab-Islam dan falsafah Barat, namun kesedaran tentang kepentingannya, lebih-lebih dari segi konsep makna asal dan makna khas serta kaedah asas pembezaan makna telah ditunjukkan oleh Za‘ba. Makalah ini bertujuan untuk (1) menjelaskan konsep verifikasi makna dalam falsafah Za‘ba dan (2) menghuraikan kaedah verifikasi makna dalam falsafah beliau. Data konsep verifikasi makna melibatkan pemikiran Za‘ba (1919; 1980; 2009) dalam puisi bertajuk Kejatuhan Kaum Islam serta konsep salah dan benar dalam Falsafah Takdir dan Perangai Bergantung pada Diri Sendiri. Data kaedah asas verifikasi makna pula bersumberkan pemikiran Za‘ba (2000; 2002) tentang kecacatan makna dalam Pelita Bahasa Melayu Penggal I-III dan perbezaan makna dalam Ilmu Mengarang Melayu. Melalui perbincangan, terdapat kesedaran dan tanggungjawab falsafi yang dilaksanakan oleh Za‘ba dalam meletakkan asas pembentukan verifikasi makna melalui konsep benar, salah, penuh makna dan sirna makna di samping mengemukakan cadangan konseptual berhubung dengan verifikasi makna. Beliau juga memperkenalkan kaedah verifikasi makna melalui prinsip menepati realiti dan prinsip pentaakulan kognitif. Teks penuh: PDF
subject: Artikel
  topic: section
creator: Munif Zarirruddin Fikri Nordin
rights: Hak Cipta (c) 2024 Melayu:Jurnal Antarabangsa Dunia Melayu
date: 2024-07-24
publication date: 2024-07-24
starting page: 307
ending page: 326
doi: 10.37052/jm.17(2)no7

Za'ba dan Rahsia Ejaan Jawi
type: item
description: Makalah ini membentang dan membincangkan buku Za‘ba, Rahsia Ejaan Jawi (REJ), yang menghuraikan dengan terperinci sistem dan ciri-ciri tulisan Jawi, yakni dua aspek utama yang menjadi asas penggubalan kaedah mengeja perkataan bahasa Melayu apabila menggunakan tulisan ini. Sejarah lambang atau huruf Jawi dibincangkan berdasarkan kategori huruf asalnya dalam bahasa Arab, dan bersama-sama ini ialah kelainan lambang atau huruf dalam perkataan, dan dikenali sebagai alograf. Kesatuan lambang dan bunyi adalah penting dalam kaedah ini yang juga memelihara estetika tulisan Jawi. Terdapat beberapa “peringatan” yang disampaikan sebagai pedoman ejaan tulisan Jawi, antaranya ialah tidak menerapkan kaedah ejaan Rumi (sistem abjad) kerana tidak ada persamaannya dengan kaedah ejaan Jawi (sistem suku kata). Disebabkan pentingnya keselarasan ejaan Jawi bagi bahasa Melayu, maka Za‘ba juga mengingatkan supaya tidak mengubah ejaan yang sudah lama mantap, termasuklah kata pinjaman daripada bahasa Arab. Sekiranya perubahan diperlukan, maka pandangan masyarakat pengguna hendaklah diambil kira. Teks penuh: PDF
subject: Artikel
  topic: section
creator: Asmah Haji Omar
rights: Hak Cipta (c) 2024 Melayu:Jurnal Antarabangsa Dunia Melayu
date: 2024-07-24
publication date: 2024-07-24
starting page: 287
ending page: 306
doi: 10.37052/jm.17(2)no6

Hastadandasastra (Naskhah Tertua Kerajaan Sriwijaya) dan Penyejarahan Genre Campu Persuratan Melayu
type: item
description: The study of Sriwijaya literature is gaining more scholarly attention and developing from decade to decade. The purpose of this paper is to historicize a genre of Malay literature that is mixed between prose and poetry as a relic of the campū (“campur” in Malay) genre from the Sriwijaya kingdom. This is a result of two research problems, the first being that some Malay writings narrated since the 14th century were found to cross between prose and poetry, so is this a new phenomenon or a legacy from a previous style of writing? Secondly, is the phenomenon a genre and what is its name? For both of these problems, the approach of studying literature according to the kingdom and the approach of comparative literature has been applied. The first finding discovered that the style of mixing prose and poetry was found in both foreign (e.g. Jātakamālā from India) and local (e.g. Hastadaṇḍaśāstra) works around 687–693 CE, and the second finding discovered that the genre was called campū according to the Sanskrit literary classification for Jātakamālā and others. As a conclusion, the writing style of the Sriwijaya kingdom, which mixed prose and poetry, i.e. campū, was continued in later Malay literature in the kingdoms of Malacca, Johor, Aceh, and beyond. Full text: PDF
subject: Artikel
  topic: section
creator: Tee Boon Chuan
creator: Foo Ai Peng
rights: Hak Cipta (c) 2024 Melayu:Jurnal Antarabangsa Dunia Melayu
date: 2024-07-24
publication date: 2024-07-24
starting page: 267
ending page: 286
doi: 10.37052/jm.17(2)no5

Manifestasi Seni Abstrak Ekspresionis dalam Konteks Seni Moden Malaysia (Lewat 1950 hingga 2010)
type: item
description: Seni Abstrak Ekspresionis Malaysia terus memberikan impak dan mempengaruhi arena seni negara sejak akhir 1950-an. Seniman Malaysia seperti Syed Ahmad Jamal, Yeoh Jin Leng, Latiff Mohidin dan Chew Teng Beng telah bereksperimen dan meneroka abstrak dalam usaha mencari gaya yang berbeza, seterusnya menyumbang kepada konteks seni Malaysia yang dinamik dan sentiasa berubah. Sebagai pelopor terawal seni Abstrak Ekspresionis di Malaysia, pengaruh mereka masih kuat sehingga kini, seperti yang dapat diperhatikan melalui karya pelukis berikut yang mencapai kemasyhuran dalam arena seni abstrak Malaysia pada akhir 1970-an: Sharifah Fatimah Zubir, Yusof Ghani, Rafiee Ghani, Suzlee Ibrahim, dan Awang Damit Ahmad. Oleh itu, makalah ini bertujuan untuk menjelaskan hubungan antara kreativiti seni abstrak dengan seniman yang disebutkan dengan mengkaji karya terpilih yang dihasilkan oleh mereka. Dalam kes ini, strategi domestikasi memudahkan transformasi Abstrak Ekspresionisme menjadi penciptaan seni sembilan orang seniman Malaysia, yang menggunakan pendekatan abstrak yang pelbagai untuk menyampaikan semangat dalaman mereka. Berdasarkan pemerhatian pengarang, pelbagai trend abstrak yang pelbagai membentuk hubungan antara dua generasi artis Malaysia ini. Melalui aplikasi kaedah analisis visual oleh Edmund Felman, karya mereka akhirnya memperlihatkan pelbagai trend abstrak yang menyumbang kepada kepelbagaian seni Abstrak Ekspresionis Malaysia, yang boleh dilihat dalam abstrak gerak isyarat, tulen, organik, dan kaligrafi. Teks penuh: PDF
subject: Artikel
  topic: section
creator: Sarena Abdullah
creator: Chow Sow Yeng
rights: Hak Cipta (c) 2024 Melayu:Jurnal Antarabangsa Dunia Melayu
date: 2024-07-24
publication date: 2024-07-24
starting page: 237
ending page: 266
doi: 10.37052/jm.17(2)no4

Analisis Kepentingan dan Motif Tatu dalam Budaya Masyarakat Iban melalui Falsafah "Alam Takambang Jadi Guru"
type: item
description: Penyelidikan ini menjelaskan tentang kearifan tradisi etnik Iban, iaitu tradisi bertatu. Pengamalan tradisi bertatu dalam etnik Iban dilihat sebagai satu kebudayaan yang unik kerana mempunyai penceritaan dan tujuan yang tersendiri. Simbolisme tatu dengan unsur alam semula jadi melalui konsep “alam takambang jadi guru” sering digunakan untuk menyatakan idea serta makna tentang budaya dan kehidupan. Objektif kajian ini ialah untuk mengenal pasti hubungan alam sebagai guru dalam etnik Iban, membincangkan kepentingan tatu berunsur alam kepada etnik Iban dan menganalisis maksud motif tatu dalam etnik Iban. Penyelidikan ini menggunakan pendekatan kualitatif menggunakan kaedah pemerhatian penuh dan temu bual secara mendalam dengan informan. Hasil kajian mendapati bahawa etnik Iban percaya bahawa alam semula jadi mengajar manusia untuk berfikir secara kreatif. Oleh itu, melalui alam semula jadi, etnik Iban menghasilkan kreativiti yang menggunakan sumber alam pada tradisi bertatu yang menunjukkan kearifan tradisi dalam budaya etnik tersebut. Setiap peristiwa yang berlaku dalam kehidupan etnik Iban tidak dapat dipisahkan dengan alam semula jadi, iaitu mereka percaya bahawa alam semula jadi mempunyai roh, jiwa dan semangat yang perlu dihormati. Nilai estetika pada tradisi bertatu juga dapat dilihat pada motif yang dihasilkan dengan berinspirasikan alam semula jadi. Motif tatu berunsurkan alam semula jadi juga dianggap dapat menyuntik elemen kekuatan, melambangkan status sosial dan pencapaian seseorang dalam pelbagai perkara. Perkara ini menunjukkan bahawa alam semula jadi berperanan sebagai guru atau sebagai panduan bagi etnik Iban dalam menjalani kehidupan seharian mereka. Teks penuh: PDF
subject: Artikel
  topic: section
creator: Mohammad Sufiyan Ali Osman
creator: Adilawati Asri
creator: Noria Tugang
rights: Hak Cipta (c) 2024 Melayu:Jurnal Antarabangsa Dunia Melayu
date: 2024-07-24
publication date: 2024-07-24
starting page: 221
ending page: 236
doi: 10.37052/jm.17(2)no3

Analisis Persepsi Pelajar Institut Pengajian Tinggi di Selatan Thailand terhadap Tulisan Jawi: Kajian Kes Pelajar Kolej Islam Syeikh Daud Al-Fathani, Yala, Thailand
type: item
description: Tulisan Jawi merupakan medium utama penggunaan tulisan untuk bahasa Melayu di Selatan Thailand, iaitu Yala, Pattani, Narathiwat, Satun dan beberapa daerah di wilayah Songkhla yang mana dahulunya adalah milik Kesultanan Melayu Patani dan Kedah-Perlis sebelum menjadi sebahagian daripada wilayah negara Thailand berasaskan Perjanjian Bangkok 1909 (Anglo-Siamese 1909). Kajian ini bertujuan untuk mengenal pasti persepsi pelajar Institut Pengajian Tinggi (IPT) di Selatan Thailand terhadap tulisan Jawi. Kajian ini menggunakan pendekatan kuantitatif sebagai medium pengumpulan data menggunakan reka bentuk kajian tinjauan melalui teknik soal selidik dengan melibatkan 30 orang pelajar IPT yang sedang mengikuti pengajian di peringkat ijazah pertama di Kolej Islam Syeikh Daud al-Fathani (KISDA), Yala, Selatan Thailand. Data yang diperoleh melalui borang soal selidik dianalisis dengan menggunakan statistik deskriptif. Hasil kajian menunjukkan bahawa pelajar IPT mempunyai persepsi positif terhadap tulisan Jawi. Kebolehan menggunakan tulisan Jawi adalah penting sebagai lambang identiti Melayu Patani yang mencatatkan persepsi yang sangat tinggi. Kajian ini sedikit sebanyak dapat memberikan gambaran tentang pentingnya tulisan Jawi dalam kalangan generasi muda Melayu dan juga sebagai lambang jati diri bangsa Melayu Patani. Teks penuh: PDF
subject: Artikel
  topic: section
creator: Muhammad Alee Song
rights: Hak Cipta (c) 2024 Melayu:Jurnal Antarabangsa Dunia Melayu
date: 2024-07-24
publication date: 2024-07-24
starting page: 189
ending page: 220
doi: 10.37052/jm.17(2)no2

Peranan Perkampungan Warisan Budaya Kampung Teluk Kepayang dalam Pemartabatan Budaya Melayu
type: item
description: Dalam usaha mendalami budaya bangsa Melayu, kesinambungan penerusan warisan dan budaya oleh generasi pelapis dapat mengangkat dan melestarikan tradisi kebudayaan Melayu kepada masyarakat terutamanya generasi muda. Pemuliharaan budaya Melayu dalam masyarakat perlu diperkasa bagi mengelakkan budaya Melayu dipinggirkan dan berada dalam keadaan yang terancam. Perkampungan Warisan Budaya Kampung Teluk Kepayang, Bota Kiri, Perak mempunyai keunikan yang tersendiri dan berbeza dengan perkampungan yang lain di Malaysia, di mana kampung ini dibentuk hasil inisiatif untuk memartabatkan warisan budaya masyarakat Perak. Oleh itu, objektif kajian ini adalah untuk mengkaji peranan perkampungan ini dalam mengangkat budaya Melayu. Kajian ini telah menggunakan program yang dicadangkan oleh Pemetaan Budaya Jabatan Kebudayaan dan Kesenian Negara (JKKN) bagi pembahagian sub budaya dan menganalisis data mengenai aktiviti kebudayaan tersebut. Hasil kajian mendapati bahawa aktiviti kebudayaan dan tradisi yang masih diamalkan di kampung tersebut membantu menghidupkan semula budaya Melayu dalam kalangan masyarakat, khususnya generasi muda pada masa kini, dan sedikit sebanyak merancakkan industri pelancongan di negeri Perak. Kesimpulannya, penulisan ini diharapkan mampu memberikan kesedaran dan pengetahuan kepada masyarakat mengenai pemartabatan budaya Melayu melalui kewujudan Kampung Teluk Kepayang, Bota Kiri Perak malah memperkasakan budaya Melayu di Malaysia. Teks penuh: PDF
subject: Artikel
  topic: section
creator: Nur Syaidatul Athirah Ibrahim
creator: Mohamad Rozi Kasim
rights: Hak Cipta (c) 2024 Melayu:Jurnal Antarabangsa Dunia Melayu
date: 2024-07-24
publication date: 2024-07-24
starting page: 165
ending page: 188
doi: 10.37052/jm.17(2)no1

Isu Bahasa Melayu di Johor dalam Akhbar Lembaga Malaya sebelum Perang Dunia Kedua
type: item
description: Penulisan ini membincangkan isu bahasa Melayu sebelum Perang Dunia Kedua dengan meletakkan fokus kepada Lembaga Malaya. Sebagai sebuah akhbar yang banyak melontarkan gagasan dan pandangan terhadap isu bahasa Melayu, penerbitnya berasa bertanggungjawab untuk menyeru masyarakat tempatan supaya mengangkat semula martabat kedudukan bahasa ini setelah wujudnya bahasa asing yang dibawa oleh pihak kolonial sehingga menghakis kedudukan bahasa Melayu sebagai bahasa utama. Perkembangan bahasa Melayu sebelum kedatangan kolonial British diberikan tumpuan pada awal perbincangan sebelum perbincangan difokuskan secara menyeluruh tentang perjuangan Lembaga Malaya dalam usahanya mengangkat semula bahasa Melayu. Penulisan ini menggunakan kaedah analisis deskriptif terhadap akhbar Lembaga Malaya dan disokong oleh sumber lain, terutamanya sumber pertama dan sumber kedua. Beberapa data statistik tentang topik tertentu juga turut dimasukkan. Skop masa dan tempat perbincangan topik hanya meliputi peristiwa dan perkembangan dari kurun ke-20 sehingga sebelum tercetusnya Perang Dunia Kedua. Zaman tersebut memperlihatkan pertumbuhan yang ketara dalam bidang penulisan dan penerbitan akhbar dan majalah dalam kalangan masyarakat tempatan Johor. Berbekalkan matlamat tersendiri dan tumpuan terhadap negeri Johor, iaitu tempat lahirnya penerbitan akhbar Lembaga Malaya, makalah ini memuatkan dasar dan langkah yang dirancang oleh pihak British untuk menghakis kedudukan bahasa Melayu di Malaya. Makalah ini juga memperihalkan seruan dan laungan untuk mempertahankan martabat bahasa Melayu di Johor dan seterusnya meneliti perjuangan Lembaga Malaya dalam isu berkaitan dengan bahasa Melayu. Penulisan ini juga memberikan gambaran tentang peranan Lembaga Malaya untuk mempertahankan dan memartabatkan bahasa Melayu sehingga memperlihatkan hasilnya. Teks penuh: PDF
subject: Artikel
  topic: section
creator: Siti Zahrah Mahfood
creator: Nurulasyikin Hassan
rights: Hak Cipta (c) 2024 Melayu:Jurnal Antarabangsa Dunia Melayu
date: 2023-12-27
publication date: 2023-12-27
starting page: 125
ending page: 148
doi: 10.37052/jm.17(1)no6

Konfrontasi Indonesia-Malaysia dan Kesannya terhadap Pelabuhan Pulau Pinang, 1963-1966
type: item
description: Hubungan antara Malaysia dengan Indonesia telah menunjukkan konflik sejak sebelum berlakunya konfrontasi. Walau bagaimanapun, selepas cadangan Pembentukan Malaysia pertama kali diumumkan oleh Tunku Abdul Rahman, Perdana Menteri Malaysia, hubungan antara Malaysia dengan Indonesia mengalami tempoh konflik yang signifikan. Kajian ini membincangkan tentang tempoh masa konfrontasi Indonesia-Malaysia dan impaknya terhadap Pelabuhan Pulau Pinang yang dikaji dari tahun 1963 hingga 1966. Kajian ini dijalankan menggunakan kaedah kualitatif yang menekankan analisis dokumen dan manuskrip. Sumber rujukan yang digunakan ialah sumber primer yang terdiri daripada rekod British dan rekod rasmi Malaysia, manakala sumber sekunder yang digunakan termasuklah jurnal, artikel, buku ilmiah, akhbar, dan majalah. Hubungan ekonomi antara Malaysia dan Indonesia terjejas secara serius semasa era konfrontasi. Bilangan import dan eksport yang melibatkan Indonesia dan Pelabuhan Pulau Pinang mengalami penurunan drastik tetapi tidak berhenti sepenuhnya semasa konfrontasi. Namun begitu, jika dibandingkan dengan nilai pertumbuhan keseluruhan perdagangan di Pelabuhan Pulau Pinang semasa konfrontasi, penurunan jumlah perdagangan antara Indonesia dengan Pelabuhan Pulau Pinang tidak begitu signifikan, dan penurunan ini bukanlah disebabkan oleh konfrontasi semata-mata tetapi disebabkan oleh penurunan mendadak dalam eksport bijih besi. Kesimpulannya, penurunan sederhana dalam jumlah perdagangan keseluruhan di Pelabuhan Pulau Pinang semasa konfrontasi bukan sepenuhnya disebabkan oleh konfrontasi Indonesia-Malaysia sahaja, dan kesan terhadap perdagangan secara keseluruhan tidak begitu signifikan. Teks penuh: PDF
subject: Artikel
  topic: section
creator: Navamani Pariasamy
creator: Khairi Ariffin
rights: Hak Cipta (c) 2024 Melayu:Jurnal Antarabangsa Dunia Melayu
date: 2023-12-27
publication date: 2023-12-27
starting page: 149
ending page: 164
doi: 10.37052/jm.17(1)no7

Kamus Dewan Perdana: Persoalan dan Penjelasan
type: item
description: Kamus Dewan Perdana (KDP) (2021) merupakan kamus berbahasa Melayu yang pertama di dunia yang memanfaatkan data korpus dan laman sesawang sebagai sumber data. Data raya daripada pelbagai sumber ini membolehkan pelbagai data diperoleh dan dirakamkan dalam sistem. Berdasarkan entri atau masukan kata dan makna kamus yang diberikan, ternyata penggunaan kamus ini menuntut pengetahuan latar belakang yang baik tentang bahasa Melayu dan aspek tatabahasa dan hal ini bukanlah semudah yang disangkakan. Makalah ini mengetengahkan beberapa isu morfologi (pengimbuhan, makna imbuhan dan golongan kata) yang kelihatan menuntut penjelasan lanjut dan perlu dirungkaikan berdasarkan beberapa entri terpilih yang terdapat dalam KDP (2021). Bagi menjelaskan kekeliruan ini, kajian ini turut memanfaatkan sumber rujukan utama KDP, iaitu Kamus Dewan Edisi Keempat (2016) dan sumber rujukan utama bagi kelas kata seperti yang tersebut pada halaman xvii. Sekiranya kekeliruan ini tidak dirungkai, kesannya terhadap pengguna khususnya para pelajar, para pendidik, mahasiswa di institusi pengajian tinggi dan orang awam amat besar. Oleh itu, untuk memastikan bahasa Melayu terus mampan dan martabat bahasa Melayu terus diangkat dan dijulang, KDP (2021) harus membuktikan kewibawaannya sebagai rujukan yang sahih dan diperakui para pengguna amnya dan tidak terhad kepada pengguna yang mempunyai latar belakang linguistik bahasa Melayu atau penguasaan bahasa Melayu yang tinggi sahaja. Beberapa isu yang timbul dalam KDP (2021) dan penjelasan yang diberikan di sini diharapkan dapat dirujuk oleh pembaca amnya dan memahami sifat Kamus Dewan Perdana sebagai perakam kosa kata bahasa Melayu dan bukannya sumber rujukan bagi aspek tatabahasa. Teks penuh: PDF
subject: Artikel
  topic: section
creator: Hasmidar Hassan
rights: Hak Cipta (c) 2024 Melayu:Jurnal Antarabangsa Dunia Melayu
date: 2023-12-27
publication date: 2023-12-27
starting page: 107
ending page: 124
doi: 10.37052/jm.17(1)no5

Pelancongan Naratif: Kajian Potensi Cerita Rakyat sebagai Sumber Pelancongan di Perak dan Sarawak
type: item
description: Pada masa kini, industri pelancongan dilihat semakin berkembang, yang mana pelancongan budaya memainkan peranan tersendiri dalam menjana pendapatan sesebuah negara. Amalan pengunjung melancong ke lokasi tertentu untuk merasai dan mempelajari perbezaan budaya dikenali sebagai pelancongan budaya. Dalam pelancongan budaya, pengalaman naratif merupakan komponen penting bagi pelancong untuk menghargai tarikan utama, oleh itu, menjadikannya pelancongan naratif. Di Malaysia, pelancongan naratif masih kurang dikomersialkan, dan terdapat kajian yang terhad dalam bidang ini. Oleh itu, makalah ini membincangkan bagaimana pelancongan naratif boleh diterokai di dua destinasi pelancongan di Malaysia, iaitu Pulau Pangkor di Perak dan Gunung Santubong di Sarawak. Penelitian telah membuktikan bahawa tiada usaha membina untuk mengiktiraf naratif sebagai sumber pelancongan untuk Pulau Pangkor, khususnya, kisah pahlawan, Din Ketolok, dan beberapa monumen lain yang dipercayai membayangkan makna dan peristiwa tersendiri. Berbanding dengan Gunung Santubong, lokasi tersebut sudah mempunyai naratif yang signifikan yang mana kisah pertempuran antara Puteri Santubong dengan Sejinjang, yang akhirnya disumpah oleh Raja untuk menjadi gunung. Walau bagaimanapun, perjalanan hutan ke puncak gunung bukanlah laluan budaya dan hal ini mungkin akan mengecewakan pelancong yang berminat dengan laluan budaya. Namun, dengan ikhtiar dan usaha, boleh membuatkan laluan tersebut menjadi lebih luas diterokai dan menarik sebagai destinasi pelancongan naratif. Kajian ini menunjukkan bagaimana cerita boleh menjadikan kedua-dua lokasi destinasi tersebut sesuai untuk pelancongan naratif berkembang dalam pelancongan budaya, yang mana, pelancongan naratif memerlukan perhatian khusus daripada pihak berkuasa industri pelancongan. Teks penuh: PDF
subject: Artikel
  topic: section
creator: Mohamed Nazreen Shahul Hamid
creator: Nadiatul Shakinah Abdul Rahman
creator: Rohaya Md. Ali
rights: Hak Cipta (c) 2024 Melayu:Jurnal Antarabangsa Dunia Melayu
date: 2023-12-27
publication date: 2023-12-27
starting page: 85
ending page: 106
doi: 10.37052/jm.17(1)no4

Pembentukan Seni Abstrak Ekspresionis dalam Konteks Seni Moden Malaysia (1950-an-1970-an)
type: item
description: Ekspresionisme Abstrak yang bermula di Barat dan kemudiannya turut mempengaruhi negara di Timur. Pada tahun-tahun selepas Perang Dunia Kedua, Ekspresionisme Abstrak menjadi pemangkin dalam peralihan Seni Moden di Asia. Di Malaysia, dengan sokongan terhadap Ekspresionisme Abstrak dan semangat Ekspresionisme, seni abstrak menjadi trend utama dalam dunia seni sejak tahun 1950-an. Ekspresionisme Abstrak daripada dua dunia—Amerika dan/atau Eropah dan Malaysia—adalah berbeza, terutamanya daripada segi pendekatan dan kreativiti seniman masing-masing. Makalah ini membincangkan evolusi karya abstrak melalui hasil karya oleh Syed Ahmad Jamal, Yeoh Jin Leng, Latiff Mohidin, dan Chew Teng Beng. Perbincangan seterusnya tentang kepelbagaian bentuk abstrak dalam seni Ekspresionis Abstrak Malaysia melalui kajian hasil karya oleh semua seniman yang tersebut. Teks penuh: PDF
subject: Artikel
  topic: section
creator: Sarena Abdullah
creator: Chow Sow Yeng
rights: Hak Cipta (c) 2024 Melayu:Jurnal Antarabangsa Dunia Melayu
date: 2023-12-27
publication date: 2023-12-27
starting page: 57
ending page: 84
doi: 10.37052/jm.17(1)no3

Asal Usul dan Peranan Tradisi Bertatu dalam Budaya Masyarakat Iban
type: item
description: Penyelidikan ini menjelaskan tentang asal usul dan tujuan tradisi bertatu yang dilakukan dalam budaya masyarakat Iban di Sarawak. Tradisi bertatu merupakan sebahagian daripada budaya masyarakat Iban yang dianggap suci kerana dipercayai dapat menghubungkan jiwa masyarakat Iban kepada petara (tuhan) mereka. Penyelidik menggunakan pendekatan kualitatif dalam penyelidikan ini. Data yang diperoleh menggunakan pendekatan kualitatif yang menggunakan kaedah pemerhatian turut serta dan temu bual daripada informan yang mempunyai kepakaran dalam tradisi tatu. Penyelidik mendapati bahawa setiap motif tatu masyarakat Iban mempunyai makna dan fungsi yang tersendiri kepada golongan individu yang memilikinya. Dalam kepercayaan warisan masyarakat Iban, tatu dipercayai merupakan simbol yang melambangkan anugerah daripada petara kepada sesuatu pencapaian ataupun kejayaan yang dikecapi oleh masyarakat Iban dalam kehidupan seharian mereka. Oleh itu, tradisi bertatu ini dilihat sebagai satu tradisi budaya yang bersifat sakral dan mistik dalam budaya masyarakat Iban. Pada zaman dahulu, masyarakat Iban tinggal di persekitaran alam semula jadi yang terdapat di kepulauan Borneo. Bagi masyarakat Iban, alam semula jadi dijadikan sebagai sumber idea dan inspirasi untuk menghasilkan motif-motif tatu. Perkara ini memperlihatkan bahawa masyarakat Iban dan alam semula jadi mempunyai hubungan yang rapat dan saling memerlukan antara satu sama lain. Fenomena ini memperlihatkan bahawa masyarakat Iban amat menghargai alam semula jadi yang dijadikan sebagai idea utama dalam membentuk tradisi budaya mereka. Melalui alam semula jadi, masyarakat Iban menghasilkan tradisi bertatu yang menggambarkan sifat dan perwatakan diri seseorang tersebut mempunyai ciri-ciri yang mirip dengan hidupan alam semula jadi yang terdapat di persekitaran komuniti mereka. Masyarakat Iban percaya bahawa petara (tuhan) menciptakan alam semula jadi sebagai sumber rezeki dan penempatan bagi masyarakat Iban. Fenomena ini memperlihatka…
subject: Artikel
  topic: section
creator: Mohammad Sufiyan bin Ali Osman
creator: Adilawati Asri
creator: Noria Tugang
rights: Hak Cipta (c) 2024 Melayu:Jurnal Antarabangsa Dunia Melayu
date: 2023-12-27
publication date: 2023-12-27
starting page: 35
ending page: 56
doi: 10.37052/jm.17(1)no2

Penjejakan Kosa Kata Melayu: Data dalam Kamus Pigafetta (1521)
type: item
description: Makalah ini mengkaji kamus Melayu yang paling tua berdasarkan data yang dicatatkan oleh Antonio Pigafetta pada tahun 1521. Kamus ini disusun oleh Pigafetta sendiri (1522-1524) dan diterbitkan sebahagiannya pada tahun 1536. Naskhah Pigafetta ini (Manuskrip Ambrosiana) disimpan di Milan, Itali (Roberston 1906). Hanya beberapa sarjana abad ke-20 yang mengkaji data leksikal ini. Namun begitu, atas beberapa sebab, identifikasi makna dan sumber kosa kata ini belum dijejaki dengan tuntas. Pada hari ini, 500 tahun sesudah kajian lapangan Pigafetta, terdapat bahan baharu yang dapat dimanfaatkan. Makalah ini meninjau beberapa data dalam kamus Pigafetta untuk memahami situasi sosiolinguistik di Nusantara Timur pada zaman itu, serta menjejaki makna dan sumber data pada tahun 1521. Teks penuh: PDF
subject: Artikel
  topic: section
creator: James Thomas Collins
rights: Hak Cipta (c) 2024 Melayu:Jurnal Antarabangsa Dunia Melayu
date: 2023-12-27
publication date: 2023-12-27
starting page: 1
ending page: 34
doi: 10.37052/jm.17(1)no1

Penggunaan Teknik Ganjaran dan Keberkesanannya bagi Menarik Minat Murid dalam Pembelajaran Bahasa Melayu semasa Pengajaran dan Pembelajaran di Rumah
type: item
description: Kajian ini dilaksanakan untuk melihat jenis teknik ganjaran yang telah digunakan oleh guru dan keberkesanannya bagi menarik minat murid dalam pembelajaran bahasa Melayu semasa pengajaran dan pembelajaran di rumah (PdPR) dilaksanakan. Seramai 90 orang guru bahasa Melayu sekolah rendah terlibat sebagai responden kajian. Kesemua guru bahasa Melayu mengajar di dua buah daerah di Sarawak. Kajian berbentuk kuantitatif ini menggunakan reka bentuk kajian tinjauan. Instrumen soal selidik yang diedarkan melalui Google Form telah digunakan untuk mengumpulkan data. Dapatan dihuraikan secara deskriptif bagi melaporkan frekuensi, peratusan, min, dan sisihan piawai. Analisis dapatan menunjukkan bahawa guru-guru bahasa Melayu sekolah rendah banyak menggunakan teknik ganjaran fizikal dan sosial ketika mengajar secara PdPR berdasarkan nilai min yang berada pada tahap tinggi. Dari segi tindak balas murid terhadap ganjaran yang diterima, didapati guru-guru bahasa Melayu banyak menggunakan tindak balas emosi, kognitif dan sosial yang dapat menarik minat murid belajar bahasa Melayu secara PdPR. Demikian juga pemberian ganjaran memberikan kesan kepada minat dan pencapaian murid dalam pembelajaran bahasa Melayu secara PdPR. Implikasi kajian ialah teknik ganjaran dapat meningkatkan minat murid untuk belajar walaupun pembelajaran berlaku secara dalam talian. Kesimpulannya, guru-guru bahasa Melayu boleh menjadikan teknik ganjaran sebagai satu kaedah PdP dalam talian yang berkesan untuk mengajar murid-murid sekolah ketika belajar di rumah. Teks penuh: PDF
subject: Artikel
  topic: section
creator: Zamri Mahamod
creator: Ashma Said
creator: Dayarani Johari
creator: Noor Marina Yunus
creator: Nurhidayah Mat Husin
rights: Hak Cipta (c) 2023 Melayu:Jurnal Antarabangsa Dunia Melayu
date: 2023-07-05
publication date: 2023-07-05
starting page: 315
ending page: 336
doi: 10.37052/jm.16(2)no7

Penerapan Pantun Kenangan Perpisahan dalam Penilaian Lisan sebagai Kesan Pembelajaran Teradun
type: item
description: Perbincangan tentang pengajaran pantun Melayu dengan menggunakan pedagogi inovatif ini menuju ke arah pendidikan bahasa Melayu yang progresif. Demi kelestarian pantun Melayu, satu siri pengkaedahan diusulkan sebagai teknik yang dapat memberi kefahaman asas kepada pelajar bahasa asing tentang pantun empat baris sehingga memperlihatkan kesannya, iaitu kemahiran berfikir aras tinggi. Pendekatan pedagogi yang dimaksudkan membolehkan dua orang pelajar bukan penutur asli dalam pengkhususan bahasa Melayu sebagai bahasa asing di Universiti Nasional Singapura (NUS) menghasilkan serangkap pantun empat baris secara sukarela sebagai sebahagian daripada rakaman lisan pembelajaran dalam talian melalui Zoom. Maklum balas pelajar ini dianggap sebagai kesan pembelajaran teradun yang mewajarkan pemerhatian teliti dalam pengajaran bahasa Melayu sebagai bahasa asing. Secara deduktif, perhatian ditumpukan pada seperangkat pedagogi dalam kuliah kemahiran mencipta pantun. Terdapat tiga set pengajaran yang disediakan dalam kuliah pelengkap. Pertama, pengajaran nama monyet yang berlainan kepada pelajar untuk memperkembang kosa kata fauna dalam binaan pembayang maksud pantun dan mempertingkatkan penguasaan kata nama khas Melayu. Kedua, pengajaran onomatopoeia bahasa Melayu sebagai elemen yang bersesuaian dalam penciptaan pantun memupuk kesedaran pelajar tentang naluri bahasa Melayu. Ketiga, penggunaan klip video tentang pergaulan sosial yang memperlihatkan aksi berbalas pantun secara bersilih ganti meluaskan pandangan pelajar terhadap amalan berpantun yang masih dihargai dan dituturkan oleh penutur bahasa Melayu dalam kehidupan seharian. Rangkaian pedagogi bahasa yang digalurkan mampu memupuk kemahiran mereka untuk mencipta pantun dan disyorkan sebagai satu kaedah pengajaran teradun yang berkesan. Teks penuh: PDF
subject: Artikel
  topic: section
creator: Jyh Wee Sew
rights: Hak Cipta (c) 2023 Melayu:Jurnal Antarabangsa Dunia Melayu
date: 2023-07-05
publication date: 2023-07-05
starting page: 287
ending page: 314
doi: 10.37052/jm.16(2)no6

Mandi Bunga: Suatu Penelitian Awal tentang Amalan dan Fungsinya dalam Masyarakat Melayu
type: item
description: Makalah ini membicarakan mandi bunga sebagai adat dan kepercayaan masyarakat Melayu. Umum mengetahui bahawa mandi bunga adalah adat yang dilakukan untuk mengeluarkan apa-apa perkara yang tidak selesa dari tubuh badan, mengelakkan gangguan roh-roh jahat, menaikkan semangat, persediaan untuk para pengantin baharu dan banyak lagi. Oleh itu, mandi dengan bunga tertentu merupakan tradisi budaya sama ada di Malaysia, Indonesia, Singapura, Thailand dan negara serumpun lainnya. Kajian ini bertujuan untuk memberi pemahaman yang jelas tentang mandi bunga dan tujuannya dalam masyarakat Melayu khususnya. Kajian ini menggunakan kaedah temu bual bersama seorang pengamal perubatan tradisional yang pernah dan masih mengendalikan adat mandi bunga melibatkan jenis-jenis bunga, kaedah penyediaan mandi bunga dan tujuan pelaksanaannya. Dapatan kajian mendapati mandi bunga mempunyai fahaman animisme, dinamisme dan Hindu-Buddha yang percaya kepada semangat dan roh. Amalan mandi bunga mempunyai pelbagai tujuan tertentu selain menaikkan seri pengantin, mandi bunga juga dilakukan untuk membuang nasib malang dan mendapatkan sesuatu hajat seperti mendapatkan ilmu hitam, kedudukan, memikat, dan memakai susuk. Walau bagaimanapun adat mandi bunga ini tidak lagi popular dalam masyarakat Melayu kerana kebanyakannya telah berubah kepada mandi bunga yang bersifat komersial. Teks penuh: PDF
subject: Artikel
  topic: section
creator: Wan Hasmah Wan Teh
rights: Hak Cipta (c) 2023 Melayu:Jurnal Antarabangsa Dunia Melayu
date: 2023-07-05
publication date: 2023-07-05
starting page: 271
ending page: 286
doi: 10.37052/jm.16(2)no5

Implikasi Perjanjian London 1824 terhadap Persempadanan dan Ekonomi Pulau Sebatik
type: item
description: Makalah ini membincangkan tentang implikasi yang berlaku terhadap persempadanan dan ekonomi Pulau Sebatik, ekoran daripada Perjanjian London pada 17 Mac 1824 melibatkan dua kuasa kolonial, iaitu pihak British dengan pihak Belanda. Perjanjian ini turut dikenali sebagai sebuah persetian yang juga dipanggil sebagai Perjanjian Inggeris-Belanda (1824), yang telah menyelesaikan isu persengketaan antara British dengan Belanda dalam Perjanjian Inggeris-Belanda (1814). Rentetan perjanjian yang melibatkan dua kuasa besar ini, secara tidak langsung memberi implikasi terhadap tanah jajahan masing-masing pada ketika itu. Impak yang besar ini mengakibatkan Kepulauan Melayu dibahagikan kepada dua lingkungan pengaruh, iaitu pengaruh British dan pengaruh Belanda. Akhirnya berlaku perpecahan yang melibatkan Empayar Johor-Riau, apabila Singapura dan Tanah Besar Johor jatuh dalam jajahan British, manakala Kepulauan Riau di bawah jajahan Belanda. Walaupun dilihat perjanjian ini seolah-olah memberi kepuasan yang tuntas kepada kedua-dua kuasa kolonial tersebut, namun perjanjian ini tidak mampu menamatkan persaingan yang wujud antara kedua-duanya, sebaliknya ekoran perjanjian ini, pihak British dan Belanda dilihat semakin sengit bersaing dalam memiliki tanah jajahan. Keadaan inilah yang berlaku terhadap sebuah pulau yang berada di bahagian utara Borneo, bersempadan dengan Kalimantan Timur (kini Kalimantan Utara), dikenali sebagai Pulau Sebatik. Pulau Sebatik menerima implikasi secara langsung ekoran garisan pembahagian yang melibatkan pulau berkenaan seperti yang termeterai dalam Perjanjian London 1824. Melalui kajian yang dijalankan memperlihatkan garis lurus sempadan tersebut masih kekal sehingga hari ini, melibatkan dua entiti negara, iaitu Malaysia dan Indonesia. Kajian ini menggunakan pendekatan kualitatif. Maklumat diperoleh daripada kajian lepas, dokumen rasmi seperti fail dan mikrofilem dan juga fail Colonial Office (CO), Foreign Office (FO) dan North Borneo Central Archive (NBCA) …
subject: Artikel
  topic: section
creator: Lasmi binti Lukito
creator: Ishak Saat
rights: Hak Cipta (c) 2023 Melayu:Jurnal Antarabangsa Dunia Melayu
date: 2023-07-05
publication date: 2023-07-05
starting page: 239
ending page: 270
doi: 10.37052/jm.16(2)no4

Kamus Dewan Perdana: Tinjauan Maklumat Etimologi
type: item
description: Pada tahun 2020, Kamus Dewan Perdana (KDP) telah muncul di pentas sejarah sebagai kamus Melayu yang terbaik sejak penerbitan kamus Wilkinson pada 1932, iaitu hampir seratus tahun lalu. Antara aspek KDP yang terserlah dan harus dipuji ialah menampilkan maklumat etimologi dalam sebahagian entrinya. Dalam tulisan ini, hanya beberapa etimologi daripada 7000 etimologi dalam KDP yang dipilih sebagai data yang dibandingkan dengan format dan kandungan dalam kamus umum yang lain. Maklumat etimologi yang dipilih itu termasuklah informasi dalam entri yang melibatkan kata warisan mahupun kata pinjaman. Masalah kemusykilan dan kelompangan maklumat etimologi KDP turut ditinjau. Dengan menyemak pada contoh pilihan tersebut, ternyata sebarang semakan KDP untuk maklumat etimologi harus berlandaskan prosedur operasi standard (SOP) yang dibincangkan dan diputuskan bersama. Teks penuh: PDF
subject: Artikel
  topic: section
creator: James Thomas Collins
rights: Hak Cipta (c) 2023 Melayu:Jurnal Antarabangsa Dunia Melayu
date: 2023-07-05
publication date: 2023-07-05
starting page: 209
ending page: 238
doi: 10.37052/jm.16(2)no3

Perau Bangkong sebagai Alat Perang Iban: Satu Analisis Material Budaya
type: item
description: Masyarakat Iban di Sarawak secara fitrahnya merupakan masyarakat agrarian dan tidak mengamalkan budaya maritim dalam corak kehidupan mereka. Namun begitu, pengaruh amalan ngayau yang dilakukan secara turun-temurun telah menjadikan mereka menguasai lautan menggunakan perau bangkong dalam melakukan ekspedisi perang. Perau bangkong ialah simbol keberanian dan identiti budaya dalam masyarakat Iban. Peperangan yang berlaku dalam kalangan etnik Iban, atau dengan kumpulan etnik yang lain seperti etnik Melayu, Bidayuh, Urang Ulu dan tentera Brooke sehinggalah ke penempatan masyarakat Dayak dan Banjar di Kalimantan telah menjadikan perau bangkong menjadi terkenal dan ditakuti di Pulau Borneo pada ketika itu. Objektif kajian adalah untuk memberi kefahaman dan pengetahuan tentang kebudayaan perau bangkong. Penyelidikan ini adalah berbentuk etnografi yang menggunakan kaedah kualitatif dalam pengumpulan datanya. Dapatan kajian mendapati bahawa perau bangkong mempunyai sejarah yang signifikan dalam legasi sejarah masyarakat Iban di Sarawak. Walaupun, kini masyarakat Iban tidak mengamalkan adat ngayau namun cerita dan inspirasi dalam perjuangan perau bangkong mempunyai semangat dalam pembentukan jati diri masyarakat tersebut dalam kebudayaan dan kesenian nenek moyang mereka. Signifikan penyelidikan ini dapat mengarkibkan dan membentuk kefahaman melalui objek budaya perau bangkong serta meraikan kepelbagaian dalam kebersamaan budaya rakyat Malaysia. Teks penuh: PDF
subject: Artikel
  topic: section
creator: Gregory Kiyai @ Keai
creator: Noria Tugang
rights: Hak Cipta (c) 2023 Melayu:Jurnal Antarabangsa Dunia Melayu
date: 2023-07-05
publication date: 2023-07-05
starting page: 185
ending page: 208
doi: 10.37052/jm.16(2)no2

Reti Bahasa dalam Pemikiran Hassan Ahmad dan Potensi Keilmuannya
type: item
description: Membangunkan kerangka keilmuan dalam acuan watan memerlukan perumusan yang bersifat konseptual terhadap sesuatu istilah penting. Rumusan konseptual ini dipasak pula dengan teras atau prinsip yang mengandungi natijah falsafah, teori dan tatakaedah agar istilah yang diangkat itu berdaya menjadi tunjang dalam atur cara penyelidikan sesuatu bidang ilmu. Makalah ini berhasrat membangunkan satu konsep yang sedemikian khusus untuk ilmu linguistik bahasa Melayu. Maka, istilah reti bahasa dicadangkan bagi mencapai hasrat ini. Analisis bermula dengan membahaskan reti bahasa menurut pemikiran Hassan Ahmad (2016) yang menggunakan istilah tahu bahasa. Makna tahu bahasa ini dikupas, dan alasan turut diberikan untuk menggantikannya dengan reti bahasa. Istilah reti bahasa kemudiannya dibahaskan menurut perspektif etimologi, sejarah dan sosiologi bagi menyerlahkan maknanya yang asli. Daripada makna asli ini diterbitkan pula empat teras utamanya, iaitu tatabahasa, tataberbahasa, tatalaku dan tatafikir. Bukti keberadaan keempat-empat teras ini dikaitkan dengan karya oleh para penahu watan yang tidak sekadar memerikan sistem dan struktur linguistik bahasa Melayu, tetapi secara tersirat turut menjelmakan natijah kesempurnaan sistem dan struktur itu kepada pembentukan pertimbangan dan keperibadian penuturnya. Makalah turut membuat penegasan bahawa konsep reti bahasa berkemungkinan besar berdaya menjadi bukti kewujudan warisan keilmuan linguistik bahasa Melayu yang asli. Teks penuh: PDF
subject: Artikel
  topic: section
creator: Mohd Tarmizi Hasrah
rights: Hak Cipta (c) 2023 Melayu:Jurnal Antarabangsa Dunia Melayu
date: 2023-07-05
publication date: 2023-07-05
starting page: 159
ending page: 184
doi: 10.37052/jm.16(2)no1

Pembinaan Garis Panduan Muzium Patuh Syariah di Malaysia
type: item
description: Dewasa ini, peranan muzium amat besar sekali. Muzium berfungsi sebagai institusi multifungsi, iaitu sebagai penjana ekonomi, penjaga harta warisan, pembawa agenda pembangunan negara dan alat pendidikan. Kesemuanya mempunyai kaitan langsung dengan usaha memartabatkan Islam dalam kehidupan. Namun begitu, di sebalik semua fungsi ini, masih belum ada lagi garis panduan muzium patuh syariah yang boleh dirujuk oleh institusi muzium. Untuk itu, kajian ini akan cuba membangunkan garis panduan muzium patuh syariah menggunakan dua kaedah utama, iaitu pertama, kaedah analisis kandungan terhadap bahan yang berkaitan dengan muzium dan Islam. Kedua, kaedah Fuzzy Delphi, iaitu kaedah mendapatkan pengesahan pakar muzium, budaya dan hukum Islam tentang garis panduan muzium patuh syariah yang sesuai dengan realiti Malaysia. Hasilnya, kajian ini mencadangkan dua garis panduan muzium patuh syariah untuk kegunaan muzium di Malaysia yang terdiri daripada aspek (a) kurator dan (b) artifak muzium. Kedua-dua garis panduan ini mengandungi sudut pandang Islam yang disesuaikan dengan realiti semasa Malaysia. Teks penuh: PDF
subject: Artikel
  topic: section
creator: Ahmad Farid Abd Jalal
creator: Siti Maimunah Kahal
creator: Rahimin Affandi Abdul Rahim
rights: Hak Cipta (c) 2022 Melayu:Jurnal Antarabangsa Dunia Melayu
date: 2022-12-13
publication date: 2022-12-13
starting page: 141
ending page: 158
doi: 10.37052/jm.16(1)no7

Ilmu Diplomatik sebagai Pustaka Watan dalam Kesusasteraan Melayu Tradisional
type: item
description: Manuskrip Melayu merupakan khazanah berharga yang mencatatkan rekod pemerintahan dan pentadbiran sesebuah kerajaan kesultanan Melayu. Menerusi catatan peristiwa tersebut, terdapat pelbagai ilmu yang dapat diselongkar sebagai pustaka watan. Pustaka watan ialah himpunan ilmu tempatan yang memberi kemaslahatan kepada masyarakat selain membuktikan ketinggian keintelektualan zaman silam yang dapat diwarisi. Antara ilmu yang dapat dikenal pasti ialah ilmu diplomatik. Ilmu diplomatik ialah pengetahuan tentang pengurusan hal ehwal hubungan antarabangsa sesebuah kerajaan. Perkembangan pengurusan serta pengukuhan kestabilan pemerintahan kesultanan Melayu adalah bersandarkan cetusan hubungan ini. Kepelbagaian perkongsian sumber organisasi dan bahan semula jadi menjadikan hubungan antara dua atau lebih kerajaan menjadi akrab dan dapat membina hubungan atas dasar percaya dan keyakinan masing-masing. Namun demikian, ilmu diplomatik sebagai pustaka watan masih lagi belum berkembang kajiannya. Oleh itu, makalah ini akan menghuraikan serta menganalisis ilmu diplomatik sebagai pustaka watan dengan menggunakan Hikayat Merong Mahawangsa sebagai bahan perbincangan. Dalam pada itu, kaedah kepustakaan dan juga analisis teks digunakan untuk mencapai objektif kajian. Hasil kajian menunjukkan bahawa secara keseluruhannya terdapat bentuk dan juga kaedah pengendalian ilmu diplomatik sebagai pustaka watan menerusi naskhah terpilih. Kajian ini dapat menyumbangkan pengetahuan kepada pengkaji bidang lain yang berkaitan agar memanfaatkan data yang telah direkodkan oleh para ilmuwan terdahulu dalam manuskrip Melayu. Teks penuh: PDF
subject: Artikel
  topic: section
creator: Salmah Jan Noor Muhammad
rights: Hak Cipta (c) 2022 Melayu:Jurnal Antarabangsa Dunia Melayu
date: 2022-12-13
publication date: 2022-12-13
starting page: 125
ending page: 140
doi: 10.37052/jm.16(1)no6

Berkeliling Dunia dengan Kata: Iktibar daripada Kamus Bahasa Melayu Abad Ke-17
type: item
description: Perhatian orang Inggeris pada abad ke-17 terhadap perkembangan bahasa Melayu dapat dijangkakan sebagai sebahagian daripada bukti persaingan sengit yang wujud antara Inggeris dan pesaingnya Belanda (VOC). Persaingan sengit tersebut tidak hanya terbatas dalam hal memonopoli perdagangan tetapi juga dalam perebutan kawasan, pengaruh dukungan daripada pemerintah tempatan serta kelebihan ketika berdagang. Kesemua faktor persekitaran ini mencorakkan hasil penglibatan orang Inggeris dalam penghasilan naskhah dalam bahasa Melayu seperti kamus, catatan kembara, risalah agama dan manuskrip yang memerikan batang tubuh bangsa, bahasa dan negara yang dilawati ketika itu. Thomas Bowrey (TB), misalnya, merupakan seorang pedagang British yang belayar di Kepulauan Melayu pada abad ke-17 yang terkenal dengan kamus Inggeris-Melayu pertama yang terbit pada tahun 1701. Bowrey juga telah menghasilkan karya lain tentang bahasa Melayu yang menyimpan banyak maklumat seputar kebijakan tamadun bangsa Melayu pada abad ke-17 serta peranan, perhatian dan minat orang Inggeris dalam usaha mencorakkan perkembangan yang berlaku ketika itu. Makalah ini akan membincangkan bukti kemajuan dan kebijakan tamadun Melayu yang terdapat dalam manuskrip Thomas Bowrey yang disusun pada abad ke-17. Perbincangan akan menyentuh istilah daripada kosa kata pelayaran dalam manuskrip tersebut. Maklumat bahasa ini dibincangkan berdasarkan pendekatan etimologi (Collins, 2003 & 2018). Makalah ini menyimpulkan maklumat dalam manuskrip Bowrey menunjukkan perhatian dan rasa ingin tahu Inggeris terhadap bahasa Melayu bukan hanya muncul akibat desakan pengaruh dan kuasa dalam perdagangan oleh pihak EIC semata-mata tetapi juga oleh suasana keilmuan dan kesarjanaan bahasa dan bangsa Melayu pada abad ke-17 itu sendiri. Teks penuh: PDF
subject: Artikel
  topic: section
creator: Nor Azizah Othman
rights: Hak Cipta (c) 2022 Melayu:Jurnal Antarabangsa Dunia Melayu
date: 2022-12-13
publication date: 2022-12-13
starting page: 105
ending page: 124
doi: 10.37052/jm.16(1)no5

Falsafah Mistik Sinkretisme: Penelitian terhadap Struktur Segi Empat Pada Ilustrasi Visual dalam Manuskrip "Pelaga Lembu"
type: item
description: Dimensi kesenian tradisi alam Melayu terkenal dengan kepelbagaian unsur kepercayaan mistik sinkritisme, sekali gus mencerminkan wajah pemikiran akal budaya masyarakat setempat. Amalan yang bercampur baur dan merentas budaya ini dimanifestasikan dalam setiap disiplin ilmu melalui sistem tanda visual yang telah lama wujud sehingga menimbulkan kekeliruan antara yang benar dan batil. Kajian dalam konteks seni visual ini akan melibatkan beberapa struktur asas segi empat dalam amalan menterjemahkan imejan visual, khususnya kesan ilusi optikal yang terdapat ilustrasi visual tanda bab dan wafak yang terdapat dalam manuskrip “Pelaga Lembu” dari Kelantan-Patani, simpanan Pusat Kebangsaan Manuskrip Melayu, Perpustakaan Negara Malaysia. Sistem tanda dan makna pada elemen ini diinterpretasi menerusi kaedah teoritikal daripada kerangka Semiotik Model Inderalogi. Setiap kerangka asas segi empat yang menjadi struktur pengukuhan komponen visual dicerakinkan dalam galur ilmu pengetahuan bersifat langka. Mengimbangi pengaruh konsep mistik sinkritisime dalam meterial kesenian tradisi secara ilmiah, maka pengkaji turut melihat pengertian makna unsur ini menerusi pelbagai perspektif budaya yang pernah mendiami budaya Melayu. Hasil kajian mendapati bahawa berlaku pertindihan nilai makna berganda daripada laras falsafah Pythagoras, tasawuf, Hindu-Buddha, Kabbala, animisme dan pengaruh Israiliyat, telah diolah dan diterima secara sistematik menjadi teras akal budi dan sebati. Teks penuh: PDF
subject: Artikel
  topic: section
creator: Shahrul Anuar Shaari
creator: Mohd Khizal Mohamed Saat
rights: Hak Cipta (c) 2022 Melayu:Jurnal Antarabangsa Dunia Melayu
date: 2022-12-13
publication date: 2022-12-13
starting page: 79
ending page: 104
doi: 10.37052/jm.16(1)no4

Perang sebagai Penyelesaian Konflik dalam Syair Perang Menteng
type: item
description: Kajian ini membincangkan perang sebagai penyelesaian konflik dalam Syair Perang Menteng. Objektif kajian ini, adalah untuk menjelaskan konflik antara Sultan Mahmud Badaruddin II dan Muntighe berhasil dileraikan melalui peperangan sahaja. Tidak dinafikan terdapat beberapa kaedah lain yang telah digunakan bagi mengelakkan berlakunya peperangan, tetapi kaedah tersebut gagal mencapai kata sepakat. Bagi memperdalam perbincangan, teori peperangan yang telah diperkenalkan oleh Sun Tzu dalam bukunya The Art of War (2002) didapati memenuhi objektif kajian ini. Sun Tzu telah menyenaraikan 13 strategi peperangan, iaitu penilaian, melancarkan pertempuran, merencanakan serangan, posisi strategik, keunggulan strategik, kelemahan dan kekuatan konflik bersenjata, menyesuaikan diri terhadap sembilan kemungkinan, mengerahkan pasukan, medan, sembilan jenis medan, serangan pembakaran dan menggunakan mata-mata. Berdasarkan analisis yang telah dilakukan terhadap Syair Perang Menteng didapati Sultan Mahmud Badaruddin II telah mengaplikasikan strategi sebegini dalam peperangan menentang Belanda. Selain strategi berdasarkan pandangan Sun Tzu, Sultan Mahmud Badaruddin II juga memiliki keunggulan tersendiri dalam usaha mengatur strategi peperangan. Antara keunggulan strategi yang dimiliki oleh Sultan Mahmud Badaruddin II ialah meletakkan Allah dan agama Islam sebagai landasan utama peperangan menentang Belanda serta mendapat sokongan dan ketaatan daripada masyarakat Palembang. Keunggulan strategi peperangan ini telah berjaya memberi kemenangan kepada pihak Palembang dalam pertempuran ini dan konflik antara kedua-dua belah pihak ini telah berjaya diselesaikan melalui kaedah peperangan. Teks penuh: PDF
subject: Artikel
  topic: section
creator: Wan Roshazli Wan Razali
rights: Hak Cipta (c) 2022 Melayu:Jurnal Antarabangsa Dunia Melayu
date: 2022-12-13
publication date: 2022-12-13
starting page: 57
ending page: 78
doi: 10.37052/jm.16(1)no3

Meneroka Pandangan Dunia Masyarakat Dusun Tradisional dalam Pelestarian Alam Sekitar melalui Aktiviti Penanaman Padi
type: item
description: Masyarakat Dusun tradisional percaya akan adanya pencipta dan yang diciptakan. Segala ciptaan di alam semesta perlu saling menyantuni untuk tujuan keseimbangan dan keharmonian alam. Masyarakat Dusun percaya bahawa bencana alam yang berlaku di kawasan lereng gunung Kinabalu akibat daripada ketidakpedulian manusia terhadap penghuni alam yang lain khususnya yang melibatkan penerokaan tanah pertanian. Kajian ini bertujuan untuk mengenal pasti amalan dan kepercayaan masyarakat Dusun tradisional dalam usaha melestarikan alam sekitar melalui aktiviti penanaman padi. Kajian kualitatif ini menggunakan kaedah temu bual separa berstruktur dan pemerhatian langsung terhadap aktiviti penanaman padi di tiga buah kampung berdekatan dengan lereng gunung Kinabalu, Sabah. Dapatan menunjukkan wujudnya unsur amalan dan kepercayaan dalam fasa pembukaan tanah, penanaman dan penuaian padi. Upacara ritual seperti magawoi, pobobor do boros, madsalud, pasalakoi bambarayon dan sebagainya bertujuan memohon kepada Kinorohingan dan semangat-semangat baik untuk memberkati tanah pertanian, menumbuhkan padi dan memberikan hasil yang mencukupi kepada petani. Bentuk amalan dan kepercayaan yang dilakukan oleh masyarakat Dusun tradisional dalam aktiviti pertanian itu dapat membantu mengelakkan penebangan pokok, pembakaran hutan, penggunaan baja kimia dan racun serangga. Hal ini secara tidak langsung dapat membantu usaha kerajaan dalam pelestarian alam sekitar. Masyarakat Dusun yang mengamalkan budaya kolektif juga berjaya menerapkan nilai mogitatabang semasa mengusahakan pertanian. Nilai tersebut wajar diterapkan dalam kalangan generasi masa kini sebagai wadah pembinaan model insan koperatif dan kolaboratif selain daripada dapat melestarikan warisan budaya. Teks penuh: PDF
subject: Artikel
  topic: section
creator: Minah binti Sintian
rights: Hak Cipta (c) 2022 Melayu:Jurnal Antarabangsa Dunia Melayu
date: 2022-12-13
publication date: 2022-12-13
starting page: 33
ending page: 56
doi: 10.37052/jm.16(1)no2

Rekonstruksi Fonem Konsonan Purba Rio De Panagim
type: item
description: Linggi dikatakan terbentuk dalam zahir fonologinya yang tersendiri, memisahkannya dengan varian terhampir, Melaka-Johor. Kajian ini, sesungguhnya mempunyai pegangan yang mutakhir. Sebuah kajian linguistik sejarah dilaksanakan di kawasan Kuala Linggi atau juga dikenali dengan nama lainnya Rio De Panagim untuk melihat sejauh mana fenomena dialek Melayu ini selari. Pengaplikasian teori linguistik sejarawi strukturalisme di kawasan Melaka Utara ini melibatkan sebanyak lapan buah kawasan tumpuan dalam proses cerapan data. Kaedah yang dimanfaatkan di lapangan mengguna pakai teknik lafaz, rakaman, temu bual, lakonan dan pengajuan gambar. Hasil kajian yang pertama mendapati bentuk purba kuala Linggi (Dialek Melayu Kuala Linggi Purba) ini mempunyai 18 konsonan purba seperti *p,*b, *t, *d, *k, *ɡ, *m, *n, *ɲ, *ŋ, *s, *ɣ, *h, *tʃ, *ʤ, *l, *w, *j. Kedua, sekilas daripada kajian ini menyimpulkan bahawa Kuala Linggi lebih mirip kepada varian Melaka-Johor berbanding dengan varian Linggi-Negeri-Sembilan atas pengekalan ciri Malayik Purba pada suku kata pertama dan suku kata akhir tertutup. Hal ini sekali gus meletakkan Kuala Linggi di bawah cabang varian Melaka-Johor dan sebagai perbatasan penyebaran dialek campuran Linggi. Walau bagaimanapun, andaian ini masih jauh daripada penghabisannya jika sekadar bergantung pada laporan ringkas ini. Atas asbab itu, kajian ini sangat mengesyorkan supaya dapatan ini diperkukuh dengan penyelidikan lanjutan bagi diftong dan vokal Kuala Linggi, sekali gus melengkapkan kajian linguistik sejarah di kawasan terbabit. Teks penuh: PDF
subject: Artikel
  topic: section
creator: Muhammad Norsyafiq Zaidi
creator: Nur Shahira Mohd Hussni
creator: Nur Sufiah binti Azmi
creator: Nurul Huda Ariffin
rights: Hak Cipta (c) 2022 Melayu:Jurnal Antarabangsa Dunia Melayu
date: 2022-12-13
publication date: 2022-12-13
starting page: 1
ending page: 32
doi: 10.37052/jm.16(1)no1

Mochtar Lubis: Pemikir Global yang Berteraskan Kemanusiaan
type: item
description: Makalah ini meneliti Mochtar Lubis sebagai seorang pemikir kemanusiaan global yang menggunakan sastera dan jurnalisme sebagai wadah perjuangan nilai-nilai kemanusiaan universal. Kajian ini bertitik-tolak daripada dua persoalan utama, iaitu tentang bagaimana isu kemanusiaan global dianalisis dan digambarkan dalam karya sastera dan esei Mochtar Lubis dan apakah kepentingan dalam membincangkan kemanusiaan global menurut beliau. Objektif kajian ini adalah untuk menganalisis isu kemanusiaan global menurut perspektif Mochtar Lubis dalam penulisannya serta menjelaskan kepentingannya dalam konteks sastera dan pemikiran intelektual. Kajian ini menggunakan pendekatan hermeneutik bagi mentafsir karya-karya Mochtar Lubis dalam konteks sejarah, sosial, dan politik pascakolonial. Kajian mendapati bahawa Mochtar Lubis memperjuangkan keadilan sosial, pemerkasaan wanita serta menentang autoritarianisme dan korupsi. Pemikirannya menolak kekerasan dan dominasi ideologi serta menekankan maruah manusia dan perdamaian sejagat. Makalah ini merumuskan bahawa Mochtar Lubis bukan hanya tokoh sastera Indonesia, tetapi juga merupakan seorang intelektual global yang memberikan sumbangan penting terhadap pembentukan wacana kemanusiaan universal daripada perspektif Selatan Global, iaitu kumpulan negara yang secara sejarahnya telah terpinggir dalam sistem ekonomi dan politik dunia akibat penjajahan, imperialisme serta ketidakseimbangan kuasa global. Teks penuh: PDF
subject: Artikel
  topic: section
creator: Wan Noor Khuzairey Wan Mohtar
rights: Hak Cipta (c) 2025 Melayu:Jurnal Antarabangsa Dunia Melayu
date: 2025-07-31
publication date: 2025-07-31
starting page: 289
ending page: 306
doi: 10.37052/jm.18(2)no7

Peranan Parang Ilang dalam Kebudayaan Material Iban di Sarawak
type: item
description: Kajian mengenai parang Ilang dikupas melalui peradaban Iban dan kebudayaan yang menjadi mercu tanda keagungan dan kegemilangan dalam menzahirkan ketamadunan mereka di Sarawak. Parang Ilang merupakan logistik tradisional yang berperanan penting dalam kebudayaan material Iban di Sarawak. Parang Ilang Iban bukan sekadar logistik pertahanan dan memburu, malah melambangkan status sosial, kepahlawanan, kekuatan, keberanian serta warisan yang diwarisi secara bergenerasi. Parang Ilang juga menjadi citra identiti budaya Iban dalam bentuk intelektual dan aspirasi melalui naluri kehidupan. Walau bagaimanapun, pelbagai faktor telah mengubah corak kebudayaan Iban semasa era kolonialisme. Tambahan pula, pembangunan moden serta arus globalisasi memperlihatkan ketidakupayaan masyarakat Iban kini untuk memahami asal usul parang Ilang dan peranannya dalam kebudayaan material di Sarawak. Sehubungan dengan itu, kajian ini bertujuan untuk menganalisis peranan parang dalam kebudayaan material Iban di Sarawak yang merangkumi aspek peralatan perang, adat lama, perubatan tradisional serta warisan dan pusaka Iban. Kajian ini menggunakan pendekatan kualitatif yang berbentuk etnografi yang didasari oleh kajian kerja lapangan melalui kaedah pemerhatian biasa, pemerhatian turut serta dan temu bual dengan informan melalui triangulasi. Kajian ini mengaplikasikan teori oleh Fleming (1974) dalam menganalisis data. Hasil kajian mendapati bahawa peranan parang Ilang dalam kebudayaan material Iban masih kekal relevan untuk dipraktikkan sehingga kini. Kesimpulannya, peranan parang Ilang penting untuk dihayati secara bersama agar generasi muda dalam lebih mengenali dan memahami perjuangan hidup nenek moyang mereka terdahulu sebelum wujudnya pemodenan yang dikecap pada hari ini. Teks penuh: PDF
subject: Artikel
  topic: section
creator: Adilawati Asri
creator: Noria Tugang
creator: Abigail Jelembai Christopher Ajop
creator: Muyyar Mukresh
rights: Hak Cipta (c) 2025 Melayu:Jurnal Antarabangsa Dunia Melayu
date: 2025-07-31
publication date: 2025-07-31
starting page: 267
ending page: 288
doi: 10.37052/jm.18(2)no6